Diari Oficial de la Generalitat Valenciana


Sumari del DOGV 1868, del 23-09-1992 (1992/825929)

ORDRE de 17 de setembre de 1992, de la Conselleria d'Obres Públiques, Urbanisme i Transports, per la qual estableix un progra0ma d'ajudes per a la renovació del parc mòbil destinat als serveis regulars de transport públic de viatgers per carretera de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/09/17/(1)/dof/vci/html**

### Dades del document

Número de DOGV
:   1868

Data del DOGV
:   23-09-1992

Secció del DOGV
:   DISPOSICIONS GENERALS

Número del document
:   1992/825929


Data del document
:   17-09-1992

Organisme emissor
:   Conselleria d'Obres Públiques,Urbanisme i Transports

Tipus de document
:   Ordre

Anàlisi jurídica

Ordre de 17 de setembre de 1992, de la Conselleria d'Obres Públiques, Urbanisme i Transports, que estableix un programa d'ajudes per a la renovació del parc mòbil destinat als serveis regulars de transport públic de viatgers per carretera de la Comunitat Valenciana.  
L'any 1987 es desplegà un programa d'ajudes destinat a la renovació del parc mòbil de les empreses concessionàries de serveis regulars de transport públic de viatgers per carretera de la Comunitat Valenciana.  
Des de la data esmentada, han transcorregut cinc anys durant els quals la crisi generalitzada sentida en el sector del transport ha incidit igualment en les empreses concessionàries de serveis regulars de transport públic de viatgers.  
Relacionat això anterior amb la importància social innegable que tenen aquests serveis, i també la forta inversió que implica la compra de nous vehicles, es planteja la necessitat d'establir un programa d'ajudes per a la renovació del parc de vehicles de les empreses esmentades, amb la finalitat d'aconseguir una prestació dels seus serveis amb la major qualitat i seguretat, i suplir així la falta de recursos que aquestes pateixen per a la renovació del parc mòbil.  
Per tot això, fent ús de les atribucions que em confereix l'article 35 e) de la Llei de Govern Valencià i el Decret 65/1991, de 15 d'abril, del Consell de la Generalitat Valenciana, que aprova el Reglament Orgànic i Funcional de la Conselleria d'Obres Públiques, Urbanisme i Transports,  
ORDENE:  
Article primer  
S'estableix un programa d'ajudes per a la renovació del material mòbil adscrit a les concessions de serveis regulars de transport públic de viatgers per carretera, integrades dins de l?àmbit de competències de la Generalitat Valenciana i els serveis de les quals tinguen una continuïtat ininterrompuda en les seues expedicions superior a vuit mesos.  
Article segon  
Les ajudes es concediran per a la substitució de vehicles adscrits a les concessions, mitjançant l'adquisició de vehicles nous.  
Article tercer  
Les quanties màximes que es concediran per a la substitució dels vehicles són les següents:  
1) 5.000.000 de pessetes per a la renovació de vehicles de més de quinze anys.  
2) 4.000.000 de pessetes per a la renovació de vehicles matriculats en 1978 i 1979.  
3) 3.000.000 de pessetes per a la renovació de vehicles matriculats en 1980 i 1981.  
Per al càlcul de l'edat dels vehicles es considerarà la que tinguen el 31 de desembre de 1991.  
De forma excepcional podran concedir-se ajudes per a la substitució de vehicles per d'altres usats. En aquest cas caldrà que tinguen una antiguitat no superior a sis anys i que estiguen en bon estat de funcionament; la quantitat que es podrà concedir serà la següent:  
A) 2.000.000 de pessetes per a la renovació de vehicles amb més de 15 anys.  
Les ajudes es concediran per a vehicles adquirits dins l'any 1992.  
Article quart  
1. Els criteris que serviran de base per a l'atorgament de les ajudes esmentades en l'article tercer, seran les següents sense tenir-ne l'ordre caràcter de prelació:  
- Data de la sol·licitud.  
- Substitució de vehicles de major edat.  
- Adscripció a concessions que actuen en zones de poc de trànsit.  
- Repercussió en l?edat mitjana de la flota de la concessió.  
- Participació en altres ajudes per a la renovació de la flota.  
- Extensió de les ajudes al major nombre de concessions.  
2. Els vehicles que s'adquiresquen a través d'aquest programa, a més de ser adscrits a les concessions a què es refereix l'article primer, hauran d'estar dotats d'aire condicionat i complir les condicions tècniques que estableix el reglament número 36 sobre prescripcions uniformes relatives a les característiques de construcció dels vehicles de transport públic de viatgers.  
Article cinquè  
1. Les sol·licituds de les ajudes previstes en aquesta ordre s'efectuaran per mitjà d'una instància dirigida a la Direcció General de Transports de la Conselleria d'Obres Públiques, Urbanisme i Transports, a la qual s'hauran d'adjuntar els documents que s'especifiquen en l'annex d'aquesta ordre  
2. Les instàncies i la documentació requerida caldrà presentar-les en el termini de 20 dies naturals, comptats a partir del dia de la publicació d'aquesta ordre en el Diari Oficial de la Generalitat Valenciana, a la Direcció General de Transports de la Conselleria d'Obres Públiques, Urbanisme i Transports o per qualssevol de les formes que preveu l'article 66 de la Llei de Procediment Administratiu.  
3. Aquestes ajudes es concediran al llarg de tot l'any 1992, per un import global màxim de 168 milions de pessetes a càrrec de la línia de subvenció genèrica, Ajudes per a la millora en la qualitat del transport públic regular d'ús general a la Comunitat Valenciana, del programa 513.30, Ordenació i Coordinació del Transport Terrestre.  
Article sisè  
La Direcció General de Transports, a la vista de les sol·licituds presentades i després de l'estudi i la fixació d'admissibilitats i quanties, elaborarà les propostes motivades per a l'atorgament i la denegació i les elevarà al Conseller d'Obres Públiques, Urbanisme i Transports per a la seua resolució definitiva.  
Article setè,  
1. Les empreses concessionàries que obtinguen ajuda per a la renovació del material mòbil acreditaran, amb la documentació esmentada en l'apartat següent d'aquest article, estar al corrent de les seues obligacions tributàries i davant de la Seguretat Social, en virtut de l'Ordre de 7 de gener de 1991, de la Conselleria d'Economia i Hisenda sobre justificació del compliment d'obligacions tributàries i davant de la Seguretat Social, i també no tenir pendent de pagament cap sanció definitiva en via administrativa, per incompliment de la legislació de transports.  
2. Les empreses concessionàries de l'apartat anterior tindran l'obligació d'aportar, en el termini de vint dies naturals des de la data de comunicació de la resolució del Conseller d'Obres Públiques, Urbanisme i Transports, aquesta documentació:  
- El compromís per part de l'empresa de la baixa del vehicle de la concessió i la seua posterior justificació, en el termini d'un mes des de la data d'adscripció del nou vehicle a la concessió.  
- Contracte de compra que incloga el xassís i la carrosseria.  
- Compromís de lliurament en el termini de quatre mesos del nou vehicle i de la seua adscripció a la concessió.  
- Factura de compra del nou vehicle, o, en cas de no estar en possessió d'aquesta, factura proforma i document subscrit pel titular de la concessió d'aportar la factura de compra en un termini no superior a tres mesos des de la recepció efectiva de l'ajuda i en el qual també constarà l'adscripció del vehicle a la concessió.  
- Quan la substitució s'haja de realitzar per un vehicle usat caldrà aportar un certificat de la Inspecció Tècnica de Vehicles que acredite el que disposa el paràgraf segon de l'article tercer i el número segon de l'article quart d'aquesta ordre.  
Respecte a les obligacions tributàries s'exigirà:  
- L'alta o el darrer rebut de la llicència fiscal.  
- Les declaracions i els documents d'ingrés de l?Impost sobre la Renda de les Persones Físiques, o si escau, de l?Impost sobre Societats, dels pagaments a compte o fraccionats o de les retencions a compte d'ambdós, de l?Imposi sobre el Valor Afegit i la relació anual d'ingressos i pagaments a què es refereix el Reial Decret 2529/1986, de 5 de desembre, els terminis reglamentaris de presentació dels quals haguessen vençut durant els dotze mesos immediatament anteriors a la data de la sol·licitud de la subvenció.  
Els documents esmentats es presentaran en original o en còpia escaientment autenticada o compulsada. Així mateix, hauran de contenir el Número d?Identificació Fiscal.  
Respecte a les obligacions front a la Seguretat Social:  
- Certificació de la tresoreria territorial de la Seguretat Social respectiva de figurar inserit o, si s'escau, afiliat en el règim de la Seguretat Social.  
- Documents de cotització escaientment diligenciats per l?oficina de recaptació relatius a la liquidació de quotes no incloses en la certificació, i es podrà exigir, com a màxim, documents de cotització o justificants de pagament corresponents als dotze mesos anteriors a la data de sol·licitud de la subvenció.  
Els documents esmentats es presentaran en original o còpia autenticada com cal o compulsada.  
Article vuitè  
La Direcció General de Transports comprovarà el compliment de les obligacions establertes per a l'atorgament de l'ajuda. El seu incompliment donarà lloc a la denegació de l'ajuda o de la renovació de l'atorgament.  
DISPOSICIONS FINALS  
Primera  
Faculte la Direcció General de Transports per al desplegament, la interpretació i l'aplicació d'aquesta ordre.  
Segona  
Aquesta disposició entrarà en vigor el dia de la seua publicació en el Diari Oficial de la Generalitat Valenciana.  
València, 17 de setembre de 1992.  
El Conseller d'Obres Públiques, Urbanisme i Transports,   
EUGENIO BURRIEL DE ORUETA  
ANNEX  
Documents que cal adjuntar a les sol·licituds d'ajuda  
1. Fotocòpia de les condicions de concessió (itinerari, calendari, horari, nombre d'expedicions, vehicles adscrits, tarifes, etc.) vigents en el moment de la sol·licitud.  
2. Pla de renovació dels vehicles adscrits a la concessió, d'acord amb les possibilitats financeres reals de l?empresa.  
3. Memòria explicativa de les característiques del vehicle o dels vehicles que s'han de substituir, i també dels que s'han d'adquirir, els preus de mercat i les raons per a l?elecció del model en cada cas. També se'n detallarà el pla de finançament, les fonts de procedència dels recursos i el termini d'amortització dels préstecs per a la seua adquisició.  
4. Matrícula dels vehicles que s'han de substituir.  
5. Relació total de vehicles adscrits a cada concessió amb la data de matriculació.  
6. Dades sobre els costos i ingressos de la concessió de l?exercici de 1991 (segons el model que es facilitarà en la Direcció General de Transports de la Conselleria d'Obres Públiques, Urbanisme i Transports).  
7. Qualsevol altre document o dades que la Direcció General de Transports considere necessaris per a un coneixement més exhaustiu de les empreses concessionàries que sol·liciten la subvenció.


Còpia Permalink ELI